Fyrir skömmu heimsótti Peng Long , rektor Bejing-háskóla , Stofnun Árna Magnússonar í íslenskum fræðum ásamt fylgdarliði . Guðrún Nordal forstöðumaður og Úlfar Bragason , stofustjóri alþjóðasviðs , tóku á móti hópnum í málstofunni í Árnagarði 21. september . Þau fræddu gestina á sögu stofnunarinnar og ræddu hugmyndir að mögulegu samstarfi um rannsóknir á fræðasviðum sem undir hana heyra . Íslenska ríkið styrkir íslenskukennslu við Beijing-háskóla og sér alþjóðasvið um umsýslu og samskipta í tengslum við þá samninga . Auk íslensku eru öll fimm Norðurlandamálin kennd við háskólann og hefur starfsfólk skólans áhuga á að renna enn styrkari stoðum undir gagnkvæmt samstarf . Fundinn sátu einnig Shuhui Wang , fyrrum styrkþegi og nú íslenskukennari við Beijing-háskóla , sem túlkaði það sem fram fór á fundinum og Xinyu Zhang , styrkþegi á lokaári í BA námi í íslensku sem öðru máli sem hefur nýlokið við að þýða skáldsögu Einars Más Jónssonar , Hundadaga , á kínversku . Fjallað var um Íslands - og Finnlandsheimsókn rektorsins á heimasíðu háskólans þaðan sem meðfylgjandi ljósmynd er fengin .